ඒ අනුව ඇප කොන්දේසි ඉටු කිරීමට අපොහොසත් වීම නිසා සැකකරු රක්ෂිත බන්ධනාගාර ගත කෙරුණා.පසුව අද (17) පෙරවරුවේ ඊට අදාළ වාර්තා මන්ත්‍රීවරයාගේ නීතිඥයින් විසින් කොළඹ කොටුව මහේස්ත්‍රාත් අධිකරණය ඉදිරිපත් කිරිමෙන් අනතුරුව ඔහු මුදා හරිනු ලැබුවා.ඔහුට සහය දැක්වීම  සඳහා පසුගිය දා අමාත්‍ය ධුරවලින් ඉවත් වූ දයාසිරි ජයසේකර, ඩිලාන් පෙරේරා සහ චන්දිම විරක්කොඩි මෙන්ම පාර්ලිමේන්තු මන්ත්‍රී අනුරාධ ජයරත්න ඇතුළු පිරිසක්  අධිකරණ පරිශ්‍රයට පැමිණ සිටියා.පසුව අධිකරණයෙන් පිටතට පැමිණ පාර්ලිමේන්තු මන්ත්‍රී මහින්දානන්ද අලූත්ගමගේ අදහස් දැක්වු අතර, ඔහු කියා සිටියේ පොලිස් මූල්‍ය අපරාධ විමර්ශන කොට්ඨාශය අධිකරණයට අපහාස කර ඇති බවයි.